title: 2012 m. balandžio 27 d. Komisijos įgyvendinimo reglamentas (ES) Nr. 371/2012, kuriuo iš dalies keičiamos Įgyvendinimo reglamente (ES) Nr. 971/2011 nustatytos kai kurių cukraus sektoriaus produktų tipinės kainos ir papildomi importo muitai 2011–2012 prekybos metais

text:
28.4.2012

               LT

               Europos Sąjungos oficialusis leidinys

               L 116/27

         KOMISIJOS ĮGYVENDINIMO REGLAMENTAS (ES) Nr. 371/2012
   2012 m. balandžio 27 d.
   kuriuo iš dalies keičiamos Įgyvendinimo reglamente (ES) Nr. 971/2011 nustatytos kai kurių cukraus sektoriaus produktų tipinės kainos ir papildomi importo muitai 2011–2012 prekybos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2006 m. birželio 30 d. Komisijos reglamentą (EB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 36 straipsnio 2 dalies antros pastraipos antrąjį sakinį,
   kadangi:

               (1)

               tipinės kainos ir papildomų importo muitų dydžiai, taikytini baltajam cukrui, žaliaviniam cukrui ir kai kuriems sirupams 2011–2012 prekybos metams buvo nustatyti Komisijos įgyvendinimo reglamente (ES) Nr. 971/2011 (3). Šios kainos ir muitų dydžiai buvo paskutinį kartą pakeisti Komisijos įgyvendinimo reglamente (ES) Nr. 353/2012 (4);

               (2)

               šiuo metu Komisijos turimi duomenys rodo, kad reikia iš dalies pakeisti minėtus dydžius pagal Reglamente (EB) Nr. 951/2006 36 straipsnį;

               (3)

               siekiant užtikrinti, kad ši priemonė būtų taikoma kuo greičiau po atnaujintų duomenų pateikimo, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 951/2006 36 straipsnyje išvardytiems produktams taikomos tipinės kainos ir papildomi importo muitai 2011–2012 prekybos metams, numatyti Įgyvendinimo reglamente (ES) Nr. 971/2011, yra iš dalies pakeičiami ir nurodomi šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. balandžio 27 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      (3)  OL L 254, 2011 9 30, p. 12.

      (4)  OL L 110, 2012 4 24, p. 33.

      PRIEDAS

         Iš dalies pakeisti baltojo cukraus, žaliavinio cukraus ir produktų, kurių KN kodas yra 1702 90 95, tipinių kainų ir papildomų importo muitų dydžiai, taikomi nuo 2012 m. balandžio 28 d.

                  (EUR)

                  KN kodas

                  Tipinė kaina už 100 kg neto atitinkamo produkto

                  Papildomas muitas už 100 kg neto atitinkamo produkto

                  1701 12 10 (1)

                  37,46

                  0,00

                  1701 12 90 (1)

                  37,46

                  3,37

                  1701 13 10 (1)

                  37,46

                  0,05

                  1701 13 90 (1)

                  37,46

                  3,67

                  1701 14 10 (1)

                  37,46

                  0,05

                  1701 14 90 (1)

                  37,46

                  3,67

                  1701 91 00 (2)

                  43,62

                  4,38

                  1701 99 10 (2)

                  43,62

                  1,25

                  1701 99 90 (2)

                  43,62

                  1,25

                  1702 90 95 (3)

                  0,44

                  0,25

         (1)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo III dalyje.

         (2)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo II dalyje.

         (3)  Nustatoma už kiekvieną proc. sacharozės kiekio.


title: 2014 m. lapkričio 3 d. Komisijos įgyvendinimo reglamentas (ES) Nr. 1186/2014, kuriuo nustatomi nuo 2014 m. lapkričio 4 d. galiojantys grūdų sektoriaus importo muitai

text:
4.11.2014

               LT

               Europos Sąjungos oficialusis leidinys

               L 316/64

         KOMISIJOS ĮGYVENDINIMO REGLAMENTAS (ES) Nr. 1186/2014
   2014 m. lapkričio 3 d.
   kuriuo nustatomi nuo 2014 m. lapkričio 4 d. galiojantys grūdų sektoriaus importo muitai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnį,
   kadangi:

               (1)

               Komisijos reglamento (ES) Nr. 642/2010 (2) 1 straipsnio 1 dalyje numatyta, kad produktams, kurių KN kodai 1001 11 00, 1001 19 00, ex 1001 91 20 [paprastieji kviečiai, skirti sėjai], ex 1001 99 00 [aukštos kokybės paprastieji kviečiai, išskyrus skirtus sėklai], 1002 10 00, 1002 90 00, 1005 10 90, 1005 90 00, 1007 10 90 ir 1007 90 00, nustatomas importo muitas yra lygus tiems produktams importavimo metu taikomai intervencinei kainai, padidintai 55 % ir atėmus konkrečiai siuntai taikomą CIF importo kainą. Tačiau tas muitas negali viršyti Bendrojo muitų tarifo muito normos;

               (2)

               Reglamento (ES) Nr. 642/2010 1 straipsnio 2 dalyje nustatyta, kad, siekiant apskaičiuoti to straipsnio 1 dalyje nurodytą importo muitą, reguliariai nustatomos tipinės toje dalyje nurodytų produktų CIF importo kainos;

               (3)

               remiantis Reglamento (ES) Nr. 642/2010 2 straipsnio 1 dalimi, apskaičiuojant to reglamento 1 straipsnio 1 dalyje nurodytų produktų importo muitą turi būti taikoma kasdieninė tipinė CIF importo kaina, nustatyta to reglamento 5 straipsnyje nurodyta tvarka;

               (4)

               reikėtų nustatyti importo muitus, kurie būtų taikomi nuo 2014 m. lapkričio 4 d. tol, kol bus nustatyti ir įsigalios nauji muitai;

               (5)

               remiantis Reglamento (ES) Nr. 642/2010 2 straipsnio 2 dalimi, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Nuo 2014 m. lapkričio 4 d. galiojantys Reglamento (ES) Nr. 642/2010 1 straipsnio 1 dalyje nurodyti grūdų sektoriaus importo muitai nustatomi šio reglamento I priedu, remiantis II priede pateikta informacija.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. lapkričio 3 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  2010 m. liepos 20 d. Komisijos reglamentas (ES) Nr. 642/2010 dėl Tarybos reglamento (EB) Nr. 1234/2007 taikymo taisyklių grūdų sektoriaus importo muitų srityje (OL L 187, 2010 7 21, p. 5).

      I PRIEDAS
      Produktų, išvardytų Reglamento (ES) Nr. 642/2010 1 straipsnio 1 dalyje, importo muitai, taikomi nuo 2014 m. lapkričio 4 d.

                  KN kodas

                  Prekių aprašymas

                  Importo muitas (1)

                  (EUR už toną)

                  1001 11 00

                  Kietieji KVIEČIAI, skirti sėjai

                  0,00

                  1001 19 00

                  Kietieji KVIEČIAI, aukštos kokybės, išskyrus skirtus sėjai

                  0,00

                  vidutinės kokybės, išskyrus skirtus sėjai

                  0,00

                  žemos kokybės, išskyrus skirtus sėjai

                  0,00

                  ex 1001 91 20

                  Paprastieji KVIEČIAI, skirti sėjai

                  0,00

                  ex 1001 99 00

                  Paprastieji KVIEČIAI, aukštos kokybės, išskyrus skirtus sėjai

                  0,00

                  1002 10 00

                  RUGIAI, skirti sėjai

                  4,49

                  1002 90 00

                  RUGIAI, išskyrus sėklą

                  4,49

                  1005 10 90

                  KUKURŪZAI, skirti sėjai, išskyrus hibridus

                  4,49

                  1005 90 00

                  KUKURŪZAI, išskyrus skirtus sėjai (2)

                  4,49

                  1007 10 90

                  Grūdinis SORGAS, išskyrus sėjai skirtus hibridus

                  4,49

                  1007 90 00

                  Grūdinis SORGAS, išskyrus sėklą

                  4,49

         (1)  Remiantis Reglamento (ES) Nr. 642/2010 2 straipsnio 4 dalimi, importuotojui muitas gali būti sumažintas:

                  —

                  3 EUR už toną, jei iškrovimo uostas yra Viduržemio jūros uostas (už Gibraltaro sąsiaurio ribų) arba Juodosios jūros uostas ir jei prekės į Sąjungą atgabenamos Atlanto vandenynu arba per Sueco kanalą,

                  —

                  2 EUR už toną, jei iškrovimo uostas yra Airijoje, Jungtinėje Karalystėje, Danijoje, Estijoje, Latvijoje, Lietuvoje, Lenkijoje, Suomijoje, Švedijoje arba Pirėnų pusiasalio Atlanto vandenyno pakrantėje ir jei prekės į Sąjungą atgabenamos Atlanto vandenynu.

         (2)  Importuotojui muitas gali būti sumažintas vienoda 24 EUR už toną suma, jei laikomasi Reglamento (ES) Nr. 642/2010 3 straipsnyje nurodytų sąlygų.

      II PRIEDAS
      I priede nustatyto muito apskaičiavimo komponentai

                  1.

                  Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                              (EUR už toną)

                              Paprastieji kviečiai (1)

                              Kukurūzai

                              Prekių birža

                              Mineapolis

                              Čikaga

                              Kotiruojama

                              179,86

                              112,48

                              Meksikos įlankos priemoka

                              —

                              25,89

                              Didžiųjų ežerų priemoka

                              68,56

                              —

                  2.

                  Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                              Vežimo išlaidos: Meksikos įlanka – Roterdamas

                              14,17 EUR už toną

                              Vežimo išlaidos: Didieji ežerai – Roterdamas

                              47,21 EUR už toną

         (1)  Įtraukta 14 EUR už toną priemoka (Reglamento (ES) Nr. 642/2010 5 straipsnio 3 dalis).


title: 2011 m. lapkričio 3 d. Komisijos įgyvendinimo reglamentas (ES) Nr. 1110/2011 dėl leidimo endo-1,4-beta-ksilanazės, gautos iš Trichoderma reesei (CBS 114044), fermentinį preparatą naudoti kaip vištų dedeklių, retesnių rūšių mėsinių naminių paukščių ir penimųjų kiaulių pašarų priedą (leidimo turėtojas – Roal Oy ) Tekstas svarbus EEE

text:
4.11.2011

               LT

               Europos Sąjungos oficialusis leidinys

               L 287/27

         KOMISIJOS ĮGYVENDINIMO REGLAMENTAS (ES) Nr. 1110/2011
   2011 m. lapkričio 3 d.
   dėl leidimo endo-1,4-beta-ksilanazės, gautos iš Trichoderma reesei (CBS 114044), fermentinį preparatą naudoti kaip vištų dedeklių, retesnių rūšių mėsinių naminių paukščių ir penimųjų kiaulių pašarų priedą (leidimo turėtojas – „Roal Oy“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo išdavimo pagrindas bei tvarka;

               (2)

               pagal Reglamento (EB) Nr. 1831/2003 7 straipsnį buvo pateiktas prašymas dėl leidimo naudoti endo-1,4-beta-ksilanazės, gautos iš Trichoderma reesei (CBS 114044), fermentinį preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (3)

               prašymas pateiktas dėl leidimo endo-1,4-beta-ksilanazės, gautos iš Trichoderma reesei (CBS PTA 114044), fermentinį preparatą naudoti kaip vištų dedeklių, retesnių rūšių mėsinių naminių paukščių ir penimųjų kiaulių pašarų priedą, priskirtiną priedų kategorijai „zootechniniai priedai“;

               (4)

               Komisijos reglamentu (EB) Nr. 902/2009 (2) šį preparatą leista naudoti dešimt metų mėsiniams viščiukams ir pakaitinėms vištaitėms, veislei auginamiems kalakutams ir nujunkytiems paršeliams;

               (5)

               buvo pateikta naujų prašymą pagrindžiančių duomenų dėl endo-1,4-beta-ksilanazės, gautos iš Trichoderma reesei (CBS 114044), fermentinio preparato vištoms dedeklėms, retesnių rūšių mėsiniams naminiams paukščiams ir penimosioms kiaulėms. Europos maisto saugos tarnyba (toliau – Tarnyba) 2011 birželio 14 d. nuomonėje (3) padarė išvadą, kad siūlomomis naudojimo sąlygomis endo-1,4-beta-ksilanazė, gauta iš Trichoderma reesei (CBS 114044), nedaro nepageidaujamo poveikio gyvūnų sveikatai, žmonių sveikatai arba aplinkai ir kad naudojant šį preparatą gali padidėti vištų dėslumas, retesnių rūšių mėsinių naminių paukščių ir penimųjų kiaulių augimas. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, ji patikrino pašaruose esančio pašarų priedo kiekio analizės metodo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

               (6)

               atlikus endo-1,4-beta-ksilanazės, gautos iš Trichoderma reesei (CBS 114044), vertinimą nustatyta, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos įvykdytos. Todėl turėtų būti leista naudoti minėtą preparatą, kaip nurodyta šio reglamento priede;

               (7)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priskirtiną priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 3 d.

            Komisijos vardu

            Pirmininkas

         José Manuel BARROSO

      (1)  OL L 268, 2003 10 18, p. 29.

      (2)  OL L 256, 2009 9 29, p. 23.

      (3)  EFSA Journal (2011 m.); 9(6):2277.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  Aktyvumo vienetai kilograme visaverčio pašaro, kurio drėgnis yra 12 %

                     Zootechninių priedų kategorija. Funkcinė grupė: virškinimo stimuliatoriai.

                  4a8

                  „Roal Oy“

                  Endo-1,4-beta-ksilanazė EC 3.2.1.8

                                 Priedo sudėtis

                              endo-1,4-beta-ksilanazės preparatas, gautas iš Trichoderma reesei (CBS 114044), kurio mažiausias aktyvumas:

                                          kieto pavidalo – 4 × 106 BXU (1)/g

                                          skysto pavidalo – 4 × 105 BXU/g

                                 Veikliosios medžiagos apibūdinimas

                              endo-1,4-beta-ksilanazė, gauta iš Trichoderma reesei (CBS 114044)

                                 Analitinis metodas
                                  (2)

                              Priede ir premikse: redukuojančių cukrų, nustatant endo-1,4-beta-ksilanazę, bandymas vykdant reagento dinitrosalicilo rūgšties kolorimetrinę reakciją redukuojančių cukrų išeigai nustatyti esant pH5,3 ir 50 °C temperatūrai;
                              Pašaruose: kolorimetrinis metodas matuojant vandenyje tirpų dažiklį, fermento atpalaiduotą iš su azurinu skersiniu ryšiu susieto kviečių arabinoksilano substrato.

                  Kitos retesnės mėsinės nedėslios naminių paukščių rūšys

                  —

                  8 000 BXU

                  —

                              1.

                              Priedo ir premikso naudojimo taisyklėse nurodyti laikymo temperatūrą, laiką ir stabilumą granuliuojant.

                              2.

                              Sauga: tvarkant produktą reikia dėvėti kvėpavimo takų apsaugos priemones, akinius ir pirštines.

                  2021 m. lapkričio 24 d.

                  Vištos dedeklės ir retesnės mėsinės dėsliųjų naminių paukščių rūšys

                  24 000 BXU

                  Penimosios kiaulės

                  24 000 BXU

         (1)  BXU yra fermento kiekis, per sekundę esant 5,3 pH ir 50 °C temperatūrai iš beržų ksilano atpalaiduojantis 1 mikromolį redukuojančių cukrų (ksilozės).

         (2)  Išsamų analizės metodų aprašymą galima rasti etaloninės laboratorijos svetainėje: http://irmm.jrc.ec.europa.eu/EURLs/EURL_feed_additives/Pages/index.aspx


title: 2012 m. kovo 7 d. Komisijos įgyvendinimo reglamentas (ES) Nr. 192/2012, kuriuo iš dalies keičiamos Įgyvendinimo reglamente (ES) Nr. 971/2011 nustatytos kai kurių cukraus sektoriaus produktų tipinės kainos ir papildomi importo muitai 2011–2012 prekybos metais

text:
8.3.2012

               LT

               Europos Sąjungos oficialusis leidinys

               L 69/13

         KOMISIJOS ĮGYVENDINIMO REGLAMENTAS (ES) Nr. 192/2012
   2012 m. kovo 7 d.
   kuriuo iš dalies keičiamos Įgyvendinimo reglamente (ES) Nr. 971/2011 nustatytos kai kurių cukraus sektoriaus produktų tipinės kainos ir papildomi importo muitai 2011–2012 prekybos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2006 m. birželio 30 d. Komisijos reglamentą (EB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 36 straipsnio 2 dalies antros pastraipos antrąjį sakinį,
   kadangi:

               (1)

               tipinės kainos ir papildomų importo muitų dydžiai, taikytini baltajam cukrui, žaliaviniam cukrui ir kai kuriems sirupams 2011–2012 prekybos metams buvo nustatyti Komisijos įgyvendinimo reglamente (ES) Nr. 971/2011 (3). Šios kainos ir muitų dydžiai buvo paskutinį kartą pakeisti Komisijos įgyvendinimo reglamente (ES) Nr. 179/2012 (4);

               (2)

               šiuo metu Komisijos turimi duomenys rodo, kad reikia iš dalies pakeisti minėtus dydžius pagal Reglamente (EB) Nr. 951/2006 36 straipsnį;

               (3)

               siekiant užtikrinti, kad ši priemonė būtų taikoma kuo greičiau po atnaujintų duomenų pateikimo, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 951/2006 36 straipsnyje išvardytiems produktams taikomos tipinės kainos ir papildomi importo muitai 2011–2012 prekybos metams, numatyti Įgyvendinimo reglamente (ES) Nr. 971/2011, yra iš dalies pakeičiami ir nurodomi šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. kovo 7 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      (3)  OL L 254, 2011 9 30, p. 12.

      (4)  OL L 61, 2012 3 2, p. 16.

      PRIEDAS

         Iš dalies pakeisti baltojo cukraus, žaliavinio cukraus ir produktų, kurių KN kodas yra 1702 90 95, tipinių kainų ir papildomų importo muitų dydžiai, taikomi nuo 2012 m. kovo 8 d.

                  (EUR)

                  KN kodas

                  Tipinė kaina už 100 kg neto atitinkamo produkto

                  Papildomas muitas už 100 kg neto atitinkamo produkto

                  1701 12 10 (1)

                  42,21

                  0,00

                  1701 12 90 (1)

                  42,21

                  1,94

                  1701 13 10 (1)

                  42,21

                  0,00

                  1701 13 90 (1)

                  42,21

                  2,24

                  1701 14 10 (1)

                  42,21

                  0,00

                  1701 14 90 (1)

                  42,21

                  2,24

                  1701 91 00 (2)

                  48,54

                  2,91

                  1701 99 10 (2)

                  48,54

                  0,00

                  1701 99 90 (2)

                  48,54

                  0,00

                  1702 90 95 (3)

                  0,49

                  0,22

         (1)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo III dalyje.

         (2)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo II dalyje.

         (3)  Nustatoma už kiekvieną proc. sacharozės kiekio.


title: 2011 m. rugpjūčio 12 d. Komisijos įgyvendinimo reglamentas (ES) Nr. 814/2011, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
13.8.2011

               LT

               Europos Sąjungos oficialusis leidinys

               L 208/80

         KOMISIJOS ĮGYVENDINIMO REGLAMENTAS (ES) Nr. 814/2011
   2011 m. rugpjūčio 12 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:
   Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje,
   PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja 2011 m. rugpjūčio 13 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugpjūčio 12 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0707 00 05

                  TR

                  105,8

                  ZZ

                  105,8

                  0709 90 70

                  TR

                  124,7

                  ZZ

                  124,7

                  0805 50 10

                  AR

                  70,4

                  CL

                  75,4

                  TR

                  61,0

                  UY

                  75,2

                  ZA

                  73,2

                  ZZ

                  71,0

                  0806 10 10

                  EG

                  131,6

                  TR

                  178,9

                  ZZ

                  155,3

                  0808 10 80

                  AR

                  166,0

                  BR

                  77,0

                  CA

                  98,2

                  CL

                  101,2

                  CN

                  74,2

                  NZ

                  103,7

                  US

                  128,9

                  ZA

                  91,5

                  ZZ

                  105,1

                  0808 20 50

                  AR

                  165,3

                  CL

                  75,1

                  CN

                  49,3

                  NZ

                  115,4

                  ZA

                  133,9

                  ZZ

                  107,8

                  0809 30

                  TR

                  125,1

                  ZZ

                  125,1

                  0809 40 05

                  BA

                  49,7

                  ZZ

                  49,7

         (1)  Šalių nomenklatūra yra nustatyta Komisijos Reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2014 m. liepos 16 d. Komisijos įgyvendinimo reglamentas (ES) Nr. 776/2014, kuriuo nustatoma nekvotinio cukraus ir izogliukozės eksporto kiekybinė norma, taikoma iki 2014–2015 prekybos metų pabaigos

text:
2014 7 17

                  LT

                  Europos Sąjungos oficialusis leidinys

                  L 210/11

         KOMISIJOS ĮGYVENDINIMO REGLAMENTAS (ES) Nr. 776/2014
         2014 m. liepos 16 d.
         kuriuo nustatoma nekvotinio cukraus ir izogliukozės eksporto kiekybinė norma, taikoma iki 2014–2015 prekybos metų pabaigos
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 139 straipsnio 2 dalį ir 144 straipsnio pirmos pastraipos g punktą,
         kadangi:

                     (1)

                     pagal Reglamento (ES) Nr. 1308/2013 139 straipsnio 1 dalies pirmos pastraipos d punktą cukrus arba izogliukozė, pagaminti viršijus to reglamento 136 straipsnyje nurodytą kvotą, gali būti eksportuojami tik neviršijant Komisijos nustatomos kiekybinės normos;

                     (2)

                     Komisijos reglamente (EB) Nr. 951/2006 (2) nustatytos išsamios su nekvotinių kiekių eksportu susijusios įgyvendinimo taisyklės, visų pirma dėl eksporto licencijų išdavimo. Tačiau kiekybinė norma turėtų būti nustatoma kiekvieniems prekybos metams, atsižvelgiant į galimybes eksporto rinkose;

                     (3)

                     eksportas iš Sąjungos yra svarbi kai kurių Sąjungos cukraus ir izogliukozės gamintojų, kurių tradicinės rinkos yra už Sąjungos ribų, ekonominės veiklos dalis. Cukraus ir izogliukozės eksportas į tas rinkas galėtų būti ekonomiškai perspektyvus net ir be eksporto grąžinamųjų išmokų. Todėl norint, kad šie ES gamintojai ir toliau galėtų aprūpinti savo tradicines rinkas, būtina nustatyti nekvotinio cukraus ir izogliukozės eksporto kiekybines normas;

                     (4)

                     apskaičiuota, kad rinkos poreikiai būtų patenkinti, jei 2014–2015 prekybos metams iš pradžių būtų nustatyta nekvotinio cukraus eksporto kiekybinė norma – 650 000 tonų baltojo cukraus ekvivalentu, o nekvotinės izogliukozės norma – 70 000 tonų sausosios medžiagos ekvivalentu;

                     (5)

                     cukraus eksportui iš Sąjungos į tam tikras artimas paskirties vietas ir trečiąsias valstybes, kuriose Sąjungos produktams taikoma lengvatinė importo tvarka, šiuo metu sudarytos ypač palankios konkurencinės sąlygos. Atsižvelgiant į tai, kad nėra tinkamų savitarpio pagalbos priemonių, skirtų kovoti su pažeidimais, taip pat siekiant sumažinti sukčiavimo riziką bei užkirsti kelią piktnaudžiavimui, susijusiam su nekvotinio cukraus grįžtamuoju importu arba pakartotiniu įvežimu į Sąjungą, tam tikras artimas paskirties vietas reikėtų išbraukti iš reikalavimus atitinkančių paskirties vietų sąrašo;

                     (6)

                     atsižvelgiant į tai, kad dėl izogliukozės produktų savybių numatoma mažesnė su šiais produktais susijusi galimo sukčiavimo rizika, reikalavimus atitinkančių nekvotinės izogliukozės eksporto paskirties vietų riboti nereikia;

                     (7)

                     šiame reglamente numatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Nekvotinio cukraus eksporto kiekybinės normos nustatymas

               1.   2014–2015 prekybos metais Reglamento (ES) Nr. 1308/2013 139 straipsnio 1 dalies pirmos pastraipos d punkte nurodyta nekvotinio baltojo cukraus, kurio KN kodas yra 1701 99, eksporto be grąžinamosios išmokos kiekybinė norma yra 650 000 tonų.

               2.   Eksportuoti neviršijant 1 dalyje nustatytos kiekybinės normos leidžiama į visas paskirties vietas, išskyrus:

                           a)

                           trečiąsias valstybes: Albaniją, Andorą, Bosniją ir Hercegoviną, buvusiąją Jugoslavijos Respubliką Makedoniją, Šventąjį Sostą (Vatikano Miesto Valstybę), Kosovą (3), Lichtenšteiną, Juodkalniją, San Mariną ir Serbiją;

                           b)

                           valstybių narių teritorijas, nepriklausančias Sąjungos muitų teritorijai: Farerų Salas, Grenlandiją, Helgolandą, Seutą, Melilją, Livinjo ir Italijos Kampionės administracinius vienetus ir Kipro Respublikos teritorijos dalis, kurių Kipro Respublikos Vyriausybė faktiškai nekontroliuoja;

                           c)

                           Europos teritorijas, už kurių išorės santykius atsako kuri nors valstybė narė ir kurios nepriklauso Sąjungos muitų teritorijai, t. y. Gibraltarą.

            2 straipsnis
            Nekvotinės izogliukozės eksporto kiekybinės normos nustatymas

               1.   2014–2015 prekybos metais Reglamento (ES) Nr. 1308/2013 139 straipsnio 1 dalies pirmos pastraipos d punkte nurodyta nekvotinės izogliukozės, kurios KN kodai yra 1702 40 10, 1702 60 10 ir 1702 90 30, eksporto be grąžinamosios išmokos kiekybinė norma yra 70 000 tonų sausosios medžiagos ekvivalentu.

               2.   1 dalyje nurodytus produktus leidžiama eksportuoti tik jei jie atitinka Reglamento (EB) Nr. 951/2006 4 straipsnyje nustatytas sąlygas.

            3 straipsnis
            Įsigaliojimas ir taikymas
            Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
            Jis taikomas nuo 2014 m. spalio 1 d.
            Jis nustoja galioti 2015 m. rugsėjo 30 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2014 m. liepos 16 d.

                  Komisijos vardu

                  Pirmininkas

               José Manuel BARROSO

            (1)  OL L 347, 2013 12 20, p. 671.

            (2)  2006 m. birželio 30 d. Komisijos reglamentas (EB) Nr. 951/2006, nustatantis išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (OL L 178, 2006 7 1, p. 24).

            (3)  Šis pavadinimas nekeičia pozicijų dėl statuso ir atitinka JT ST rezoliuciją Nr. 1244 bei Tarptautinio Teisingumo Teismo nuomonę dėl Kosovo nepriklausomybės deklaracijos.


title: 2015 m. lapkričio 11 d. Komisijos įgyvendinimo reglamentas (ES) 2015/2018, kuriuo atšaukiamas dviejų eksportuojančių gamintojų įsipareigojimo priėmimas Įgyvendinimo sprendimu 2013/707/ES, kuriuo patvirtinamas pasiūlyto įsipareigojimo, susijusio su antidempingo ir antisubsidijų tyrimais dėl importuojamų Kinijos Liaudies Respublikos kilmės arba iš Kinijos Liaudies Respublikos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų), priėmimas galutinių priemonių taikymo laikotarpiui

text:
12.11.2015

               LT

               Europos Sąjungos oficialusis leidinys

               L 295/23

         KOMISIJOS ĮGYVENDINIMO REGLAMENTAS (ES) 2015/2018
   2015 m. lapkričio 11 d.
   kuriuo atšaukiamas dviejų eksportuojančių gamintojų įsipareigojimo priėmimas Įgyvendinimo sprendimu 2013/707/ES, kuriuo patvirtinamas pasiūlyto įsipareigojimo, susijusio su antidempingo ir antisubsidijų tyrimais dėl importuojamų Kinijos Liaudies Respublikos kilmės arba iš Kinijos Liaudies Respublikos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų), priėmimas galutinių priemonių taikymo laikotarpiui
   EUROPOS KOMISIJA,
   atsižvelgdama į Sutartį dėl Europos Sąjungos veikimo (toliau – Sutartis),
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis antidempingo reglamentas), ypač į jo 8 straipsnį,
   atsižvelgdama į 2009 m. birželio 11 d. Tarybos reglamentą (EB) Nr. 597/2009 dėl apsaugos nuo subsidijuoto importo iš Europos bendrijos narėmis nesančių valstybių (2) (toliau – pagrindinis antisubsidijų reglamentas), ypač į jo 13 straipsnį,
   informuodama valstybes nares,
   kadangi:
   A.   ĮSIPAREIGOJIMAS IR KITOS GALIOJANČIOS PRIEMONĖS

               (1)

               Reglamentu (ES) Nr. 513/2013 (3) Europos Komisija (toliau – Komisija) nustatė laikinąjį antidempingo muitą į Europos Sąjungą (toliau – Sąjunga) importuojamiems Kinijos Liaudies Respublikos kilmės arba iš Kinijos Liaudies Respublikos (toliau – KLR) siunčiamiems fotovoltiniams moduliams iš kristalinio silicio (toliau – moduliai) ir jų pagrindinėms sudėtinėms dalims (t. y. elementams ir plokštelėms).

               (2)

               Grupė eksportuojančių gamintojų įgaliojo Kinijos įrenginių ir elektronikos gaminių importo ir eksporto prekybos rūmus (toliau – CCCME) Komisijai jų vardu pateikti įsipareigojimą dėl kainos, ir tai buvo padaryta. Iš šio įsipareigojimo dėl kainos sąlygų akivaizdu, kad jį sudaro visų eksportuojančių gamintojų individualių įsipareigojimų dėl kainos rinkinys, kurį administravimo praktiškumo sumetimais koordinuoja CCCME.

               (3)

               Komisija šį įsipareigojimą dėl kainos, susijusį su laikinuoju antidempingo muitu, priėmė Sprendimu 2013/423/ES (4). Reglamentu (ES) Nr. 748/2013 (5) Komisija iš dalies pakeitė Reglamentą (ES) Nr. 513/2013 ir nustatė šiam įsipareigojimui, susijusiam su laikinuoju antidempingo muitu, priimti būtinus techninius pakeitimus.

               (4)

               Įgyvendinimo reglamentu (ES) Nr. 1238/2013 (6) Taryba į Sąjungą importuojamiems KLR kilmės arba iš KLR siunčiamiems moduliams ir elementams (toliau – nagrinėjamieji produktai) nustatė galutinį antidempingo muitą. Įgyvendinimo reglamentu (ES) Nr. 1239/2013 (7) Taryba taip pat nustatė galutinį kompensacinį muitą į Sąjungą importuojamam nagrinėjamajam produktui.

               (5)

               Gavusi pranešimą apie iš dalies pakeistą eksportuojančių gamintojų grupės (toliau – eksportuojantys gamintojai) kartu su CCCME pasiūlytą įsipareigojimą, Įgyvendinimo sprendimu 2013/707/ES (8) Komisija patvirtino iš dalies pakeisto įsipareigojimo (toliau – įsipareigojimas) priėmimą galutinių priemonių taikymo laikotarpiui. Šio sprendimo priede išvardyti eksportuojantys gamintojai, kurių įsipareigojimas buvo priimtas, tarp jų:

                           a)

                           „Chint Solar (Zhejiang) Co. Ltd“ ir su ja susijusios bendrovės Europos Sąjungoje, kurioms bendrai taikomas TARIC papildomas kodas B810 („Chint Solar“), ir

                           b)

                           „Hangzhou Zhejiang University Sunny Energy Science and Technology Co. Ltd“ ir „Zhejiang Jinbest Energy Science and Technology Co. Ltd“, kurioms bendrai taikomas TARIC papildomas kodas B825 („Sunny Energy“).

               (6)

               Įgyvendinimo sprendimu 2014/657/ES (9) Komisija priėmė eksportuojančių gamintojų grupės ir CCCME pasiūlymą dėl paaiškinimų, susijusių su įsipareigojimo vykdymu į įsipareigojimą įtraukto nagrinėjamojo produkto atžvilgiu, t. y. KLR kilmės arba iš jos siunčiamų modulių ir elementų, kuriems šiuo metu taikomi KN kodai ex 8541 40 90 (TARIC kodai 8541409021, 8541409029, 8541409031 ir 8541409039), gaminamų eksportuojančių gamintojų (toliau – į įsipareigojimą įtrauktas produktas). 4 konstatuojamojoje dalyje nurodyti antidempingo ir kompensaciniai muitai kartu su įsipareigojimu bendrai vadinami „priemonėmis“.

               (7)

               Įgyvendinimo reglamentu (ES) 2015/866 (10) Komisija atšaukė trijų eksportuojančių gamintojų įsipareigojimo priėmimą.

               (8)

               Įgyvendinimo reglamentu (ES) 2015/1403 (11) Komisija atšaukė dar kito eksportuojančio gamintojo įsipareigojimo priėmimą.

         B.   PAŽEISTOS ĮSIPAREIGOJIMO SĄLYGOS

               (9)

               Visos bendrovės, kurių įsipareigojimas buvo priimtas, įsipareigojo parduoti tik šios bendrovės pagamintą į įsipareigojimą įtrauktą produktą. Parduoti kitos bendrovės pagamintus produktus draudžiama.

               (10)

               Eksportuojantys gamintojai, be kita ko, sutiko neparduoti į įsipareigojimą įtraukto produkto pirmajam nepriklausomam pirkėjui Sąjungoje žemesne nei tam tikra minimali importo kaina (toliau – MIK), kai metinis importo į Sąjungą kiekis atitinka įsipareigojime nustatytą atitinkamą kiekį.

               (11)

               Įsipareigojime taip pat pateikiamas nebaigtinis įsipareigojimo pažeidimų sąrašas. Į šį sąrašą visų pirma patenka kompensacinių susitarimų sudarymas su pirkėjais, klaidinančių nagrinėjamojo produkto kilmės arba eksportuotojo tapatybės deklaracijų pateikimas. Dalyvavimas prekybos sistemoje, dėl kurios kyla priemonių vengimo rizika, taip pat laikoma pažeidimu. Sąraše taip pat nurodoma, kad komercinės sąskaitos faktūros išrašymas, kaip nurodyta įsipareigojime, kurios pagrindinis finansinis sandoris neatitinka nominaliosios vertės, laikomas pažeidimu.

               (12)

               Be to, eksportuojantys gamintojai įsipareigojo neparduoti jokių kitų savo gaminamų arba parduodamų produktų, išskyrus į įsipareigojimą įtrauktą produktą, tiems patiems pirkėjams, kuriems jie parduoda į įsipareigojimą įtrauktą produktą, jei būtų viršyta nustatyta nedidelė visos prekybos šiuo produktu procentinė dalis (toliau – lygiagretaus pardavimo riba).

               (13)

               Pagal įsipareigojimo sąlygas eksportuojantys gamintojai taip pat privalo kas ketvirtį ir laikantis konkrečių terminų teikti Komisijai išsamią informaciją apie visą pardavimą eksportui į Sąjungą ir perpardavimą joje (toliau – ketvirtinės ataskaitos). Tai reiškia, kad šiose ketvirtinėse ataskaitose pateikti duomenys turi būti išsamūs ir teisingi, ir kad sandoriai, apie kuriuos pranešama, visiškai atitinka įsipareigojimo sąlygas. Taip pat reikia pranešti, jei tiems patiems pirkėjams parduodami į įsipareigojimą neįtraukti produktai.

               (14)

               Siekdami užtikrinti įsipareigojimo vykdymą, eksportuojantys gamintojai taip pat įsipareigojo leisti atlikti tikrinamuosius vizitus vietoje, kad būtų galima patikrinti ketvirtinėse ataskaitose Komisijai pateiktų duomenų tikslumą ir išsamumą, ir pateikti visą informaciją, kurią Komisija laiko reikalinga.

         C.   ĮSIPAREIGOJIMO SĄLYGOS, LEIDŽIANČIOS KOMISIJAI ATŠAUKTI ĮSIPAREIGOJIMO PRIĖMIMĄ NESANT PAŽEIDIMO

               (15)

               Įsipareigojime nustatyta, kad Komisija gali bet kuriuo metu, kol įsipareigojimas taikomas, atšaukti jo priėmimą, jeigu paaiškėja, kad stebėsena ir vykdymo užtikrinimas yra neįmanomi.

         D.   EKSPORTUOJANČIŲ GAMINTOJŲ STEBĖSENA

               (16)

               Vykdydama įsipareigojimo vykdymo stebėseną, Komisija patikrino dviejų 5 konstatuojamojoje dalyje nurodytų eksportuojančių gamintojų pateiktą įsipareigojimui reikšmingą informaciją. Komisija taip pat surengė tikrinamuosius vizitus šių eksportuojančių gamintojų patalpose. 17–27 konstatuojamosiose dalyse pateiktomis išvadomis nurodomos bendrovių „Chint Solar“ ir „Sunny Energy“ atveju nustatytos problemos, dėl kurių Komisija yra įpareigota atšaukti šių dviejų eksportuojančių gamintojų įsipareigojimo priėmimą.

         E.   PAGRINDAS ATŠAUKTI ĮSIPAREIGOJIMO PRIĖMIMĄ

   i)   „Chint Solar“

               (17)

               5 konstatuojamosios dalies a punkte nurodytos su „Chint Solar“ susijusios bendrovės Sąjungoje 2013 m. ir 2014 m. pardavė į įsipareigojimą įtrauktą produktą nepriklausomiems pirkėjams Sąjungoje. Apie šį pardavimą Komisijai nebuvo pranešta per įsipareigojime numatytą terminą. Neišsamus pranešimas buvo pateiktas tik tikrinamojo vizito pradžioje. Todėl Komisija padarė išvadą, kad „Chint Solar“ pažeidė pranešimo prievolę.

               (18)

               Be to, „Chint Solar“ Sąjungoje pardavė modulių, kuriuos pagamino įsipareigojime nedalyvaujanti susijusi bendrovė. Komisija išanalizavo šią praktiką ir padarė išvadą, kad „Chint Solar“ pažeidė prievolę parduoti tik tuos modulius, kuriuos buvo pagaminusi įsipareigojime dalyvaujanti bendrovė.

               (19)

               Be to, susijęs modulių gamintojas Sąjungoje šiuos produktus pardavė, be kita ko, arba vienam iš „Chint Solar“ pirkėjų, arba pirkėjams, susijusiems su „Chint Solar“ pirkėju. Didelė dalis modulių parduota už mažesnę nei MIK kainą. Komisija išnagrinėjo šį verslo modelį. Komisija padarė išvadą, kad parduodant „Chint Solar“ pirkėjui ar su „Chint Solar“ pirkėju susijusiam pirkėjui mažesnėmis nei MIK kainomis buvo padaryti kompensaciniai susitarimai ir kad „Chint Solar“ pažeidė prievolę pagal įsipareigojimą nesudaryti kompensacinių susitarimų.

               (20)

               Be to, „Chint Solar“ modulius iš dalies gamina pagal originalios įrangos gamintojo (OEM) susitarimus. Pagal sutartinį susitarimą su viena iš jos OEM pirkėjų grupių leidžiama parduoti šios grupės pirkėjams tiek į Sąjungos, tiek ne į Sąjungos šalis. „Chint Solar“ nepateikė visos informacijos, kurią Komisija laiko būtina įsipareigojimo stebėsenai. Dėl kitos jos OEM pirkėjų grupės tikrinimo metu nustatyta, kad bent vienu atveju moduliai buvo pristatyti tiek Sąjungos, tiek Sąjungai nepriklausantiems šios grupės nariams.

               (21)

               Šis verslo modelis kelia grėsmę, kad priemonių bus vengiama pasinaudojus kryžminiu MIK kompensavimu. Konkrečiai tai nutiktų, jei moduliai būtų parduodami OEM pirkėjų grupėms per „Chint Solar“ susijusią bendrovę, kuri nedalyvauja įsipareigojime.

               (22)

               Komisija priėjo išvadą, kad dėl nustatyto prekybos modelio bendrovės „Chint Solar“ įsipareigojimo stebėsena yra neįmanoma.

         ii)   „Sunny Energy“

               (23)

               „Sunny Energy“ išrašė kelias komercines sąskaitas faktūras už saulės energijos modulius, kurių nominalioji vertė atitiko MIK. Tačiau išnagrinėjus atitinkamas sąskaitas faktūras, kurias „Sunny Energy“ pateikė Kinijos PVM inspekcijai, nustatyta, kad šie pardavimo sandoriai taip pat apėmė į įsipareigojimą neįtrauktus produktus, pvz., apgręžiklius ir kabelius, kurie įsipareigojime apibrėžti kaip „kiti produktai“, ir apie kuriuos Komisijai nebuvo pranešta. Be to, tokių „kitų produktų“ pardavimas tiems patiems pirkėjams viršijo pagal įsipareigojimą leidžiamą lygiagretaus pardavimo ribą. Tai yra pranešimo prievolės ir „kitų produktų“ pardavimo tiems patiems pirkėjams ribos pažeidimas.

               (24)

               Be to, per tikrinamąjį vizitą nustatyta, kad saulės energijos modulių pardavimo kaina sąskaitose faktūrose, kurias „Sunny Energy“ pateikė Kinijos PVM inspekcijai, buvo mažesnė nei kaina, nurodyta įsipareigojimo sąskaitose faktūrose. Komisija šią praktiką išanalizavo ir padarė išvadą, kad „Sunny Energy“ pažeidė įsipareigojimą, kai išrašė komercines sąskaitas faktūras, su kuriomis susiję finansiniai sandoriai neatitiko nominaliosios vertės.

               (25)

               „Sunny Energy“ palyginti ilgą laiką taip pat eksportavo „kitų produktų“ į muitinės sandėlį Sąjungoje. Šių produktų muitinis įforminimas atliekamas tada, kai pirkėjas šiuos produktus užsako. Šis pardavimas nepatenka į Komisijos stebėsenos sritį.

               (26)

               Komisija išnagrinėjo šio prekybos modelio poveikį ir padarė išvadą, kad dėl jo kyla didelė kryžminio MIK kompensavimo rizika, visų pirma jei į įsipareigojimą įtraukti ir į įsipareigojimą neįtraukti produktai iš muitinės sandėlio parduodami tiems patiems pirkėjams. Komisija priėjo išvadą, kad dėl nustatyto prekybos modelio „Sunny Energy“ įsipareigojimo stebėsena yra neįmanoma.

               (27)

               Taip pat vietoje patikrinus sandorių įrašus nustatyta, kad vienas pirkėjas sumokėjo ne visą sumą už atitinkamą pardavimo sandorį. Tolesnė analizė parodė, kad šis dalinis mokėjimas lėmė pardavimą už mažesnę nei MIK kainą. Pardavimas už mažesnę nei MIK kainą yra įsipareigojimo pažeidimas.

         iii)   Išvados

               (28)

               Nustatyti bendrovių „Chint Solar“ ir „Sunny Energy“ įsipareigojimo pažeidimai ir konstatuotas jo neįvykdomumas pagrindžia įsipareigojimo priėmimo šių dviejų eksportuojančių gamintojų atžvilgiu atšaukimą vadovaujantis pagrindinio antidempingo reglamento 8 straipsnio 7 dalimi 9 dalimis, pagrindinio antisubsidijų reglamento 13 straipsnio 7 dalimi ir 9 dalimis ir įsipareigojimo sąlygomis.

         F.   VISO ĮSIPAREIGOJIMO ĮVYKDOMUMO ĮVERTINIMAS

               (29)

               Įsipareigojimu nustatyta, kad dėl vieno eksportuojančio gamintojo padaryto pažeidimo įsipareigojimo priėmimas nėra automatiškai atšaukiamas visų eksportuojančių gamintojų atžvilgiu. Tokiu atveju Komisija įvertina konkretaus pažeidimo poveikį įsipareigojimo įvykdomumui visų eksportuojančių gamintojų ir CCCME atžvilgiu.

               (30)

               Komisija atitinkamai įvertino „Chint Solar“ ir „Sunny Energy“ pažeidimų poveikį įsipareigojimo įvykdomumui visų eksportuojančių gamintojų ir CCCME atžvilgiu.

               (31)

               Atsakomybė už pažeidimus tenka tik minėtiems eksportuojantiems gamintojams. Stebėsena neatskleidė jokių sisteminių pažeidimų, kuriuos būtų padarę didžioji dalis eksportuojančių gamintojų ar CCCME.

               (32)

               Todėl Komisija daro išvadą, kad bendram įsipareigojimo veikimui poveikis nedaromas ir kad nėra pagrindo atšaukti visų eksportuojančių gamintojų ir CCCME įsipareigojimo priėmimą.

         G.   RAŠYTINIAI PAREIŠKIMAI IR KLAUSYMAI

               (33)

               Pagal antidempingo reglamento 8 straipsnio 9 dalį ir pagrindinio antisubsidijų reglamento 13 straipsnio 9 dalį suinteresuotosioms šalims buvo suteikta galimybė pateikti pastabas ir būti išklausytoms. Ir „Chint Solar“, ir „Sunny Energy“ pateikė pastabas ir buvo išklausytos. Taip pat pastabų pateikė kita suinteresuotoji šalis.

               (34)

               Svarstant tiek „Chint Solar“, tiek „Sunny Energy“ patvirtino, kad buvo padaryta tam tikrų pažeidimų, bet pasižadėjo laikytis įsipareigojimo ateityje ir pabrėžė, kad, jų nuomone, pažeidimai buvo nereikšmingi.

         i)   „Chint Solar“

      Modulių, kuriuos pagamino įsipareigojime nedalyvaujanti susijusi bendrovė, pardavimas Sąjungoje

               (35)

               „Chint Solar“ teigė, kad nors 18 konstatuojamoje dalyje nurodytas susijęs gamintojas pradinio tyrimo metu pateikė atsakymus, Komisija šio gamintojo nepasiūlė įtraukti nei į atrinktų gamintojų sąrašą, nei į bendradarbiaujančių gamintojų sąrašą, kuriems taikomas pradinio tyrimo galutinis sprendimas. Bendrovės nuomone, dėl šių spragų „Chint Solar“ negalėjo suprasti savo gamintojų statuso skirtumų.

               (36)

               Komisija šį argumentą atmeta. Pirma, pasiūlymas dėl atrankos buvo skirtas ir pavieniams gamintojams, ir bendrovių grupėms. Iš pateiktos formuluotės ir prie pasiūlymo dėl atrankos pridėto bendrovių sąrašo aiškiai matyti, kad į sąrašą įtraukta po vieną bendrovių grupės bendrovę. Dauguma atrinkti pasiūlytų bendrovių KLR turėjo kelias susijusias bendroves, tačiau į pasiūlymą dėl atrankos įtraukta tik po vieną kiekvienos bendrovių grupės bendrovę.

               (37)

               Antra, kitaip nei pasiūlymo dėl atrankos atveju, į įgyvendinimo reglamentuose, kuriais nustatomi laikinieji ar galutiniai antidempingo ir kompensaciniai muitai, taikomi nagrinėjamam produktui, nurodytą bendradarbiaujančių eksportuojančių gamintojų sąrašą įtrauktos visos bendrovių grupei priklausančios bendrovės. Komisija mano, kad „Chint Solar“ buvo duota pakankamai laiko nurodyti galimus bendradarbiaujančių eksportuojančių gamintojų sąrašo netikslumus po preliminariu ir galutiniu pradinių tyrimų etapu padaryto atskleidimo. „Chint Solar“ nepateikė jokių pastabų.

      Pranešimo apie susijusias Sąjungos importuotojus prievolė

               (38)

               „Chint Solar“ taip pat teigė, kad ji nežinojo apie pranešimo apie 5 konstatuojamosios dalies a punkte nurodytas susijusias bendroves, prievolę, nes „Chint Solar“ nebuvo pranešta apie šių susijusių bendrovių įsipareigojimo priėmimą. Be to, „Chint Solar“ tvirtino, kad šioms susijusioms Sąjungos bendrovėms nebuvo suteikta nepriklausoma prieiga prie pranešimų sistemos, dėl to buvo neįmanoma pateikti jų ketvirtinių ataskaitų.

               (39)

               Komisija atmeta šiuos argumentus, nes „Chint Solar“ privalėjo pranešti apie perpardavimo nepriklausomiems pirkėjams Sąjungoje sandorius ir to nepadarė. Buvo atsižvelgta į šias priežastis:

                           a)

                           įsipareigojimo pasiūlymas, į kurį buvo įtraukta viena iš 5 konstatuojamos dalies a punkte nurodytų susijusių Sąjungos bendrovių, jau buvo priimtas su laikinuoju antidempingo muitu (12); įsipareigojimo nuostatų tekste aiškiai nurodyta, kad apie perpardavimą nepriklausomiems pirkėjams Sąjungoje privaloma pranešti;

                           b)

                           įsipareigojimo pasiūlymas, į kurį buvo įtraukta kita 5 konstatuojamosios dalies a punkte nurodyta susijusi Sąjungos bendrovė, buvo priimtas galutinių priemonių taikymo laikotarpiui (13). Tačiau po įsipareigojimo priėmimo su šia susijusia bendrove neprekiauta. Todėl „Chint Solar“ argumentai dėl šios bendrovės neturi reikšmės;

                           c)

                           CCCME koordinuoja visų įmonių, kurioms taikomas įsipareigojimas, ketvirtinių ataskaitų, tarp jų – ketvirtinių ataskaitų apie perpardavimo sandorius, pateikimą. „Chint Solar“ galėjo gauti visą tolesnę informaciją apie pranešimo prievolę, taikomą pagal įsipareigojimą;

                           d)

                           tikrinamojo vizito pradžioje „Chint Solar“ pateikė neišsamią ketvirtinę ataskaitą. Tai reiškia, kad „Chint Solar“ žinojo apie pranešimo apie savo susijusias Sąjungos bendroves prievolę.

      Neesminis pažeidimas

               (40)

               „Chint Solar“ taip pat teigė, kad nebuvo padaryta jokių esminių pažeidimų, nes, palyginti su visų pardavimo sandorių skaičiumi, sandorių, apie kuriuos nepranešta, buvo labai nedaug.

               (41)

               Komisija negali sutikti su šiuo argumentu. Po įsipareigojimo įsigaliojimo „Chint Solar“ nepateikė nė vienos ketvirtinės ataskaitos apie savo 5 konstatuojamosios dalies a punkte nurodytos susijusios bendrovės perpardavimo sandorius. Tai nepriklauso nuo sandorių, apie kuriuos nepranešta, skaičiaus. Todėl Komisija laikosi išvados, kad „Chint Solar“ pažeidė pagal įsipareigojimą taikomą pranešimo prievolę.

      Susijusio Sąjungos gamintojo pardavimo sandoriai

               (42)

               „Chint Solar“ taip pat nesutiko su išvada, kad ji pažeidė pagal įsipareigojimą taikomą prievolę nesudaryti kompensacinių susitarimų, ir nurodė šiuos argumentus:

                           a)

                           „Chint Solar“ pranešė Komisijai, kad įsigijo 19 konstatuojamojoje dalyje nurodytą modulių gamintoją Sąjungoje, ir Komisija į šį pranešimą nesureagavo.

                           b)

                           Dėl įsipareigojimo sudėtingumo Komisija panašiomis aplinkybėmis praeityje yra pateikusi skirtingų atsakymų. Todėl reikėtų suprasti, kad iki to laiko, kai Komisija atskleidė ketinimą įsipareigojimą atšaukti, „Chint Solar“ nebuvo įvertinusi kompensacinių susitarimų rizikos.

                           c)

                           Susijusio Sąjungos gamintojo pardavimo sandoriams neturėtų būti taikomos įsipareigojimo, kuris apima tik KLR kilmės ar iš jos siunčiamus modulius, sąlygos.

                           d)

                           Parduodama ir tam pačiam „Chint Solar“ pirkėjui iš KLR, ir susijusiam Sąjungos gamintojui „Chint Solar“ neturėjo ketinimų pasinaudoti kryžminiu kompensavimu. Lygiagretų pardavimą galima pagrįsti produkto specifikacijų skirtumais ir konkretaus „Chint Solar“ pirkėjo prekybos pobūdžiu. „Chint Solar“ taip pat teigė, kad susijusio Sąjungos gamintojo pardavimo kaina atitiko rinkos kainą. Be to, „Chint Solar“ įsipareigojo sustabdyti nagrinėjamojo produkto pardavimą tam „Chint Solar“ pirkėjui iš KLR, pateikti ketvirtines ataskaitas apie savo susijusio Sąjungos gamintojo pardavimo sandorius ir leisti patikrinti šių ataskaitų tikslumą.

               (43)

               Komisija negali sutikti su šiais argumentais. Pirma, Komisija priekaištavo „Chint Solar“ ne už tai, kad nepranešė apie įsigijimą, o už 19 konstatuojamojoje dalyje aprašytą lygiagretų pardavimą.

               (44)

               Antra, „Chint Solar“ pateikia iš konteksto ištrauktus Komisijos tarnybų atsakymus, kurie bet kuriuo atveju laikomi neįpareigojančiais. Nurodyti atsakymai neturi ryšio su prievole nesudaryti kompensacinių susitarimų.

               (45)

               Trečia, akivaizdu, kad Sąjungos gamintojo pardavimo sandoriams įsipareigojimas negali būti taikomas. Tačiau Komisijos nustatyti kompensaciniai susitarimai atsirado dėl šio susijusio Sąjungos gamintojo lygiagretaus pardavimo ir „Chint Solar“ pirkėjui, ir pirkėjams, susijusiems su „Chint Solar“ pirkėju. Produkto specifikacijų skirtumas neturi ryšio su kryžminiu kompensavimu. Be to, su tuo ryšio neturi ir tai, ar produktas parduotas rinkos kaina, ar mažesne nei MIK kaina.

               (46)

               Komisija taip pat išnagrinėjo papildomus „Chint Solar“ įsipareigojimus ir padarė išvadą, kad į kompensacinių susitarimų riziką ji atsižvelgė tik vieno konkretaus pirkėjo atveju. Be to, šie įsipareigojimai prideda papildomos įsipareigojimo stebėsenos naštos, konkrečiai – tolesnį papildomų ketvirtinių ataskaitų tikrinimą.
               Todėl Komisija laikosi nuomonės, kad „Chint Solar“ pažeidė prievolę pagal įsipareigojimą nesudaryti jokių kompensacinių susitarimų.

      OEM pardavimai

               (47)

               „Chint Solar“ taip pat nurodė, kad 20 konstatuojamojoje dalyje nurodytam OEM pirkėjui modulių ne į Sąjungos šalis nepardavė. Be to, „Chint Solar“ dar kartą pažymėjo, kad Komisijai pateikė visą informaciją apie konkretų OEM sutartinį susitarimą.

               (48)

               „Chint Solar“ taip pat paaiškino, kad vienu atveju ji atsitiktinai, išskirtinėmis aplinkybėmis, modulius pristatė tiek 20 konstatuojamojoje dalyje nurodytos OEM pirkėjų grupės nariams Sąjungoje, tiek Sąjungai nepriklausantiems nariams. „Chint Solar“ taip pat patikino, kad tokie atvejai ateityje nepasikartos.

               (49)

               Komisija atmeta šiuos argumentus. Pirma, Komisija mano, kad toks verslo modelis kelia pavojų, kad priemonių bus vengiama pasinaudojus kryžminiu MIK kompensavimu. Nustatytos kryžminio kompensavimo rizikos nesumažina tai, kad pardavimo sandorių sudaryta nebuvo. Be to, „Chint Solar“ nenurodė, kaip konkrečiai užtikrins, kad ateityje tokio atsitiktinio pardavimo atvejai nepasikartotų.

      Nediskriminacinės sąlygos ir Sąjungos saulės energijos rinka

               (50)

               „Chint Solar“ taip pat paprašė jai laiku suteikti instrukcijas ir sudaryti lygias galimybes įsipareigojimo įgyvendinimo laikotarpiu padaryti pataisymų. Bendrovės žiniomis, Komisija nustatė, kad kitos bendrovės, kurioms taikytas įsipareigojimas ir kurio jos nesilaikė, padarė su pranešimo prievole susijusių ir kitų pažeidimų, ir jų įsipareigojimas nebuvo atšauktas.

               (51)

               Komisija šį argumentą atmeta, nes nebuvo nustatyta, kad kokia nors bendrovė būtų pažeidusi įsipareigojimą dėl tokių pačių priežasčių kaip „Chint Solar“.

               (52)

               Todėl Komisija šiuos „Chint Solar“ kaltinimus laiko nepagrįstais ir juos atmeta.

               (53)

               „Chint Solar“ taip pat pasiūlė, kad Komisija, prieš nuspręsdama atšaukti „Chint Solar“ įsipareigojimą, įvertintų Sąjungos saulės energijos rinkos pokyčius, ypač tariamą neigiamą antidempingo ir kompensacinių priemonių poveikį Sąjungos saulės energijos sektoriui.

               (54)

               Komisija atmeta šį argumentą, nes jis neturi ryšio su „Chint Solar“ įsipareigojimo pažeidimų vertinimu.

         ii)   „Sunny Energy“

      Pranešimo prievolės nesilaikymas

               (55)

               „Sunny Energy“ nesutiko, kad ji pažeidė pranešimo prievolę, nes bent apie dalį „kitų produktų“ pardavimo sandorių Komisijai pranešta vienoje iš ketvirtinių ataskaitų ir buvo parengta dar bent viena ataskaita, tačiau ji Komisijai nebuvo pateikta.

               (56)

               Komisija negali sutikti su šiuo argumentu. „Sunny Energy“ ketvirtinę ataskaitą dėl „kitų produktų“ pateikė pirmąjį ketvirtį po įsipareigojimo įsigaliojimo. Tačiau „Sunny Energy“ tolesnių ketvirtinių ataskaitų dėl „kitų produktų“ nepateikė, o vėlesnėse ketvirtinėse ataskaitose nepatikslino informacijos apie pirmiau nenurodytus sandorius.

      Pardavimo riba

               (57)

               „Sunny Energy“ taip pat teigė, kad daugeliu atveju nepadaryta jokių esminių įsipareigojimo pažeidimų ir „kitų produktų“ pardavimo dalis už lygiagretaus pardavimo ribą yra labai nežymiai didesnė.

               (58)

               Komisija šį argumentą atmeta. Viršytos lygiagretaus pardavimo ribos faktui aptariamas dydis, net jei jis labai nedidelis, įtakos neturi. Todėl Komisija laikosi išvados, kad „Sunny Energy“ pažeidė pranešimo prievolę pagal įsipareigojimą.

      Dvigubų sąskaitų faktūrų išrašymo sistema

               (59)

               „Sunny Energy“ nurodė, kad įsipareigojimo sąskaitų faktūrų, pateiktų „Sunny Energy“ klientams, dydžiai yra tikslūs ir naudojami apskaitant „Sunny Energy“ sandorius. Mokėjimas už atitinkamą sandorį taip pat paremtas įsipareigojimo sąskaita faktūra. Bendrovės manymu, įsipareigojimo sąlygų atitikčiai svarbi tik bendra PVM sąskaitoje faktūroje nurodyta suma, o ne tą bendrą sumą sudarančios atskiros dalys. Todėl pagrindiniai finansiniai sandoriai atitiko nominaliąją vertę. Be to, įsipareigojimo sąskaitose faktūrose ir PVM sąskaitose faktūrose nurodytų sumų skirtumas labai nedidelis.

               (60)

               Komisija šį argumentą atmeta. Pirma, PVM sąskaitoje faktūroje buvo nurodyta nagrinėjamojo produkto kaina ir kaina „kitų produktų“, apie kuriuos nebuvo pranešta ir kurių pardavimo kaina skyrėsi nuo įsipareigojimo sąskaitoje faktūroje nurodytos kainos. Antra, „Sunny Energy“ nepateikė jokių įtikinamų argumentų, kuriais būtų pagrįstas skirtumas įvairiuose finansiniuose ir administraciniuose dokumentuose.

      Dalinis mokėjimas

               (61)

               „Sunny Energy“ taip pat nurodė, kad ji susisiekė su 27 konstatuojamojoje dalyje nurodytu klientu, kuris jai sumokėjo visą toje sąskaitoje faktūroje nurodytą sumą.

               (62)

               Komisija atsižvelgia į šiuos „Sunny Energy“ veiksmus, tačiau atkreipia dėmesį, kad jų imtasi jau po to, kai Komisija nurodė problemą.

      Pardavimas iš sandėlio Sąjungoje

               (63)

               „Sunny Energy“ taip pat nurodė, kad, siekdama išvengti galimos kryžminio kompensavimo rizikos, bendrovė pasirengusi sustabdyti „kitų produktų“ pardavimą iš 25 konstatuojamojoje dalyje nurodyto muitinės sandėlio Sąjungoje.

               (64)

               Komisija padarė išvadą, kad nors šis įsipareigojimas leis pašalinti kryžminio kompensavimo problemą, tokio įsipareigojimo įgyvendinimo nebus įmanoma stebėti. Be to, tokie įsipareigojimai nepašalina su nustatytu ir gana ilgą laiką taikytu prekybos modeliu susijusių problemų.

         iii)   Kitos suinteresuotosios šalies pastabos

               (65)

               Viena suinteresuotoji šalis nurodė, kad „Chint Solar“ ir „Sunny Energy“ nagrinėjamąjį produktą sistemingai pardavinėjo mažesne nei MIK kaina arba kitaip apeidavo su ja susijusias taisykles. Suinteresuotoji šalis paragino atšaukti šių bendrovių įsipareigojimus.

               (66)

               Be to, suinteresuotoji šalis nurodė, kad įmonių, kurių įsipareigojimai buvo atšaukti, skaičius patvirtina rinkos patirtį, jog įsipareigojimai pažeidžiami plačiu mastu.

               (67)

               Komisija atkreipia dėmesį į tai, kad suinteresuotoji šalis pareiškime pateikė nepagrįstų prielaidų. Komisijos stebėsena neatskleidė jokių sisteminių pažeidimų, kuriuos būtų padariusi didžioji dalis eksportuojančių gamintojų ar CCCME.

         iv)   Išvada

               (68)

               Dėl šių priežasčių Komisija savo išvadų dėl „Chint Solar“ ir „Sunny Energy“ padarytų įsipareigojimų pažeidimų nekeičia.

         H.   ĮSIPAREIGOJIMO PRIĖMIMO ATŠAUKIMAS IR GALUTINIŲ MUITŲ NUSTATYMAS

               (69)

               Todėl, vadovaudamasi pagrindinio antidempingo reglamento 8 straipsnio 7 ir 9 dalimis, pagrindinio antisubsidijų reglamento 13 straipsnio 7 ir 9 dalimis, taip pat įsipareigojimo sąlygomis, Komisija padarė išvadą, kad įsipareigojimo priėmimas „Chint Solar“ ir „Sunny Energy“ atžvilgiu turi būti atšauktas.

               (70)

               Atitinkamai, pagal pagrindinio antidempingo reglamento 8 straipsnio 9 dalį ir pagrindinio antisubsidijų reglamento 13 straipsnio 9 dalį, Įgyvendinimo reglamento (ES) Nr. 1238/2013 1 straipsniu nustatytas galutinis antidempingo muitas ir Įgyvendinimo reglamento (ES) Nr. 1239/2013 1 straipsniu nustatytas galutinis kompensacinis muitas automatiškai taikomas importuojamam KLR kilmės arba iš jos siunčiamam nagrinėjamajam produktui, pagamintam „Chint Solar“ (papildomas TARIC kodas B810) ir „Sunny Energy“ (papildomas TARIC kodas B825), nuo šio reglamento įsigaliojimo dienos.

               (71)

               Informacijos tikslais šio reglamento priedo lentelėje išvardijami eksportuojantys gamintojai, kurių atžvilgiu nedaromas poveikis įsipareigojimo priėmimui Įgyvendinimo sprendimu 2014/657/ES,

         PRIĖMĖ ŠĮ REGLAMENTĄ:
   1 straipsnis
   Įsipareigojimo priėmimas 2013 m. gruodžio 4 d. Komisijos įgyvendinimo sprendimu 2013/707/ES i) bendrovės „Chint Solar (Zhejiang) Co. Ltd.“ ir su ja susijusių bendrovių Europos Sąjungoje, kurioms bendrai taikomas TARIC papildomas kodas B810, ir ii) bendrovių „Hangzhou Zhejiang University Sunny Energy Science and Technology Co. Ltd“ ir „Zhejiang Jinbest Energy Science and Technology Co. Ltd“, kurioms bendrai taikomas TARIC papildomas kodas B825, atžvilgiu yra atšaukiamas.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 11 d.

            Komisijos vardu

            Pirmininkas

         Jean-Claude JUNCKER

      (1)  OL L 343, 2009 12 22, p. 51.

      (2)  OL L 188, 2009 7 18, p. 93.

      (3)  OL L 152, 2013 6 5, p. 5.

      (4)  OL L 209, 2013 8 3, p. 26.

      (5)  OL L 209, 2013 8 3, p. 1.

      (6)  OL L 325, 2013 12 5, p. 1.

      (7)  OL L 325, 2013 12 5, p. 66.

      (8)  OL L 325, 2013 12 5, p. 214.

      (9)  OL L 270, 2014 9 11, p. 6.

      (10)  OL L 139, 2015 6 5, p. 30.

      (11)  OL L 218, 2015 8 19, p. 1.

      (12)  Sprendimas 2013/423/ES.

      (13)  Įgyvendinimo sprendimas 2013/707/ES.

      PRIEDAS
      Bendrovių sąrašas:

                  Bendrovės pavadinimas

                  Papildomas TARIC kodas

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co., Ltd

                  B799

                  Anhui Chaoqun Power Co., Ltd

                  B800

                  Anji DaSol Solar Energy Science & Technology Co., Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co., Ltd.

                  B801

                  Anhui Titan PV Co. Ltd

                  B803

                  Xi'an SunOasis (Prime) Company, Limited
                  TBEA SOLAR CO. LTD
                  Xinjiang Sang'o Solar Equipment

                  B804

                  Changzhou NESL Solartech Co., Ltd

                  B806

                  Changzhou Shangyou Lianyi Electronic Co., Ltd

                  B807

                  Changzhou Trina Solar Energy Co., Ltd.
                  Trina Solar (Changzhou) Science and Technology Co. Ltd.
                  Changzhou NESL Solartech Co., Ltd
                  Trina Solar Energy (Shanghai) Co. Ltd
                  Yancheng Trina Solar Energy Technology Co. Ltd.

                  B791

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CNPV Dongying Solar Power Co., Ltd

                  B813

                  CSG PVtech Co., Ltd

                  B814

                  China Sunergy (Nanjing) Co., Ltd
                  CEEG Nanjing Renewable Energy Co., Ltd
                  CEEG (Shanghai) Solar Science Technology Co., Ltd
                  China Sunergy (Yangzhou) Co. Ltd.
                  China Sunergy (Shanghai) Co. Ltd.

                  B809

                  Delsolar (Wujiang) Co. Ltd.

                  B792

                  Dongfang Electric (Yixing) MAGI Solar Power Technology Co., Ltd

                  B816

                  EOPLLY New Energy Technology Co., Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  ERA Solar Co., Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co., Ltd
                  Greenway Solar-Tech (Huaian) Co. Ltd

                  B821

                  Konca Solar Cell Co., Ltd
                  Suzhou GCL Photovoltaic Technology Co., Ltd
                  Jiangsu GCL Silicon Material Technology Development Co., Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED

                  B850

                  Guodian Jintech Solar Energy Co., Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co., Ltd

                  B826

                  Hengdian Group DMEGC Magnetics Co., Ltd

                  B827

                  HENGJI PV-TECH ENERGY CO., LTD.

                  B828

                  Himin Clean Energy Holdings Co., Ltd

                  B829

                  Jetion Solar (China) Co., Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd

                  B830

                  Jiangsu Green Power PV Co., Ltd

                  B831

                  Jiangsu Hosun Solar Power Co., Ltd

                  B832

                  Jiangsu Jiasheng Photovoltaic Technology Co., Ltd

                  B833

                  Jiangsu Runda PV Co., Ltd

                  B834

                  Jiangsu Sainty Photovoltaic Systems Co., Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Seraphim Solar System Co., Ltd

                  B836

                  Jiangsu Shunfeng Photovoltic Technology Co., Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co., Ltd

                  B838

                  Jiangsu Sunlink PV Technology Co., Ltd

                  B839

                  Jiangsu Zhongchao Solar Technology Co., Ltd

                  B840

                  Jiangxi Risun Solar Energy Co., Ltd

                  B841

                  Jiangxi LDK Solar Hi-Tech Co. Ltd.
                  LDK Solar Hi-Tech (Nanchang) Co., Ltd.
                  LDK Solar Hi-Tech (Suzhou) Co Ltd.

                  B793

                  Jiangyin Hareon Power Co., Ltd
                  Hareon Solar Technology Co., Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co, Ltd

                  B842

                  Jiangyin Shine Science and Technology Co., Ltd

                  B843

                  JingAo Solar Co. Ltd.
                  Shanghai JA Solar Technology Co. Ltd.
                  JA Solar Technology Yangzhou Co. Ltd.
                  Hefei JA Solar Technology Co. Ltd.
                  Shanghai JA Solar Technology Co. Ltd.

                  B794

                  Jinko Solar Co., Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD

                  B845

                  Jinzhou Yangguang Energy Co., Ltd.
                  Jinzhou Huachang Photovoltaic Technology Co., Ltd.
                  Jinzhou Jinmao Photovoltaic Technology Co., Ltd.
                  Jinzhou Rixin Silicon Materials Co., Ltd.
                  Jinzhou Youhua Silicon Materials Co., Ltd.

                  B795

                  Juli New Energy Co., Ltd

                  B846

                  Jumao Photonic (Xiamen) Co., Ltd

                  B847

                  King-PV Technology Co., Ltd

                  B848

                  Kinve Solar Power Co., Ltd (Maanshan)

                  B849

                  Lightway Green New Energy Co., Ltd
                  Lightway Green New Energy (Zhuozhou) Co., Ltd

                  B851

                  MOTECH (SUZHOU) RENEWABLE ENERGY CO., LTD

                  B852

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co., Ltd

                  B856

                  Ningbo Jinshi Solar Electrical Science & Technology Co., Ltd

                  B857

                  Ningbo Komaes Solar Technology Co., Ltd

                  B858

                  Ningbo Osda Solar Co., Ltd

                  B859

                  Ningbo Qixin Solar Electrical Appliance Co., Ltd

                  B860

                  Ningbo South New Energy Technology Co., Ltd

                  B861

                  Ningbo Sunbe Electric Ind Co., Ltd

                  B862

                  Ningbo Ulica Solar Science & Technology Co., Ltd

                  B863

                  Perfectenergy (Shanghai) Co., Ltd

                  B864

                  Perlight Solar Co., Ltd

                  B865

                  Phono Solar Technology Co., Ltd
                  Sumec Hardware & Tools Co. Ltd

                  B866

                  RISEN ENERGY CO. LTD

                  B868

                  SHANDONG LINUO PHOTOVOLTAIC HI-TECH CO. LTD

                  B869

                  SHANGHAI ALEX SOLAR ENERGY Science & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co., Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co., Ltd
                  Shanghai Chaori International Trading Co., Ltd

                  B872

                  Propsolar (Zhejiang) New Energy Technology Co., Ltd
                  Shanghai Propsolar New Energy Co., Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co., Ltd
                  Lianyungang Shenzhou New Energy Co., Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co.Ltd

                  B878

                  Shenzhen Topray Solar Co., Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co., Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Power Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co., Ltd

                  B884

                  Tianwei New Energy Holdings Co., Ltd
                  Tianwei New Energy (Chengdu) PV Module Co., Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co., Ltd

                  B877

                  Shenzhen Sungold Solar Co., Ltd

                  B879

                  Wuhu Zhongfu PV Co., Ltd

                  B889

                  Wuxi Saijing Solar Co., Ltd

                  B890

                  Wuxi Shangpin Solar Energy Science and Technology Co..Ltd

                  B891

                  Wuxi Solar Innova PV Co., Ltd

                  B892

                  Wuxi Suntech Power Co. Ltd.
                  Suntech Power Co. Ltd.
                  Wuxi Sunshine Power Co., Ltd.
                  Luoyang Suntech Power Co. Ltd.
                  Zhenjiang Rietech New Energy Science Technology Co. Ltd.
                  Zhenjiang Ren De New Energy Science Technology Co. Ltd.

                  B796

                  Wuxi Taichang Electronic Co., Ltd
                  Wuxi Machinery & Equipment Import & Export Co. Ltd.
                  Wuxi Taichen Machinery & Equipment Co. Ltd.

                  B893

                  Xi'an Huanghe Photovoltaic Technology Co., Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Xi'an LONGi Silicon Materials Corp.
                  Wuxi LONGi Silicon Materials Co., Ltd.

                  B897

                  Years Solar Co., Ltd

                  B898

                  Yingli Energy (China) Co. Ltd.
                  Baoding Tianwei Yingli New Energy Resources Co. Ltd.
                  Hainan Yingli New Energy Resources Co. Ltd.
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd.

                  B797

                  Yuhuan BLD Solar Technology Co., Ltd
                  Zhejiang BLD Solar Technology Co., Ltd

                  B899

                  Yuhuan Sinosola Science & Technology Co.Ltd

                  B900

                  Zhangjiagang City SEG PV Co., Ltd

                  B902

                  Zhejiang Fengsheng Electrical Co., Ltd

                  B903

                  Zhejiang Global Photovoltaic Technology Co., Ltd

                  B904

                  Zhejiang Heda Solar Technology Co., Ltd

                  B905

                  Zhejiang Jiutai New Energy Co., Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co., Ltd

                  B907

                  Zhejiang Koly Energy Co., Ltd

                  B908

                  Zhejiang Mega Solar Energy Co., Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co., Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co., Ltd

                  B914

                  Zhejiang Sunrupu New Energy Co., Ltd

                  B915

                  Zhejiang Tianming Solar Technology Co., Ltd

                  B916

                  Zhejiang Trunsun Solar Co., Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co., Ltd
                  WANXIANG IMPORT & EXPORT CO. LTD

                  B918

                  Zhejiang Xiongtai Photovoltaic Technology Co., Ltd

                  B919

                  ZHEJIANG YUANZHONG SOLAR CO. LTD

                  B920

                  Zhongli Talesun Solar Co., Ltd

                  B922


title: 2011 m. liepos 26 d. Komisijos įgyvendinimo reglamentas (ES) Nr. 737/2011, kuriuo iš dalies keičiamas Tarybos reglamento (EB) Nr. 1217/2009 I priede pateiktas rajonų sąrašas

text:
27.7.2011

               LT

               Europos Sąjungos oficialusis leidinys

               L 195/42

         KOMISIJOS ĮGYVENDINIMO REGLAMENTAS (ES) Nr. 737/2011
   2011 m. liepos 26 d.
   kuriuo iš dalies keičiamas Tarybos reglamento (EB) Nr. 1217/2009 I priede pateiktas rajonų sąrašas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1217/2009, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos bendrijoje (1), ypač į jo 3 straipsnį,
   atsižvelgdama į Prancūzijos ir Vengrijos prašymus,
   kadangi:

               (1)

               Reglamento (EB) Nr. 1217/2009 I priede pateikiamas rajonų (kaip apibrėžta to reglamento 2 straipsnio d punkte) sąrašas;

               (2)

               tame priede Prancūzija suskirstyta į dvidešimt du rajonus. Reglamento (EB) Nr. 1217/2009 taikymo tikslais Prancūzija paprašė į rajonų sąrašą įtraukti Gvadelupą (Guadeloupe), Martiniką (Martinique) ir Reunjoną (La Réunion);

               (3)

               tame priede Vengrija suskirstyta į septynis rajonus. Reglamento (EB) Nr. 1217/2009 taikymo tikslais Vengrija paprašė sumažinti rajonų skaičių sujungiant Vidurio Dunantūlio (Közép-Dunántúl), Vakarų Dunantūlio (Nyugat-Dunántúl) ir Pietų Dunantūlio (Dél-Dunántúl) rajonus į vieną Dunantūlio (Dunántúl) rajoną, o Vidurio Vengrijos (Közép-Magyarország), Šiaurės Alfeldo (Észak-Alföld) ir Pietų Alfeldo (Dél-Alföld) rajonus sujungiant į vieną Alfeldo (Alföld) rajoną;

               (4)

               todėl reikėtų atitinkamai iš dalies pakeisti Reglamentą (EB) Nr. 1217/2009;

               (5)

               šiame reglamente numatytos priemonės atitinka Bendrijos ūkių apskaitos duomenų tinklo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1217/2009 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Jis taikomas nuo 2012 ataskaitinių metų.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 26 d.

            Komisijos vardu

            Pirmininkas

         José Manuel BARROSO

      (1)  OL L 328, 2009 12 15, p. 27.

      PRIEDAS
      Reglamento (EB) Nr. 1217/2009 I priedas iš dalies keičiamas taip:

                  1)

                  dalis, susijusi su Prancūzija, papildoma įtraukiant šiuos rajonus:

                              „23.

                              Guadeloupe

                              24.

                              Martinique

                              25.

                              La Réunion“;

                  2)

                  dalis, susijusi su Vengrija, pakeičiama taip:
                  „Vengrija

                              1.

                              Észak-Magyarország

                              2.

                              Dunántúl

                              3.

                              Alföld“.